RICHY ทะยานกว่า 23% หลังอัดโปรฯแรง 3 คอนโดหรู
RICHY พุ่งแรงกว่า 23% หลังอัดแคมเปญพิเศษ กระตุ้นยอดขาย 3 คอนโดทำเลทอง มูลค่ารวม 4.9 พันล้านบาท ณ เวลา 12.27 น. ราคาอยู่ที่ 2.00 บาท บวก 0.37 บาท หรือ 22.70% ด้วยมูลค่าซื้อขาย 101.83 ล้านบาท
12 ก.ค. 2559

ผู้สื่อข่าวรายงานว่า ราคาหุ้นบริษัท ริชี่ เพลซ 2002 จำกัด (มหาชน) หรือ RICHY ณ เวลา 12.27 น. ราคาอยู่ที่ 2.00 บาท บวก 0.37 บาท หรือ 22.70% ด้วยมูลค่าซื้อขาย 101.83 ล้านบาท
ด้านนางอาภา อรรถบูรณ์วงศ์ ประธานกรรมการบริหาร บริษัท ริชี่ เพลซ 2002 จำกัด (มหาชน) หรือ RICHY เปิดเผยว่า บริษัทได้เตรียมจัดแคมเปญเพื่อกระตุ้นยอดขายคอนโดมิเนียม 3 โครงการที่สร้างเสร็จของ RICHY ประกอบด้วย โครงการ ริชพาร์ค @ บางซ่อนสเตชั่น, โครงการริชพาร์ค 2 @ เตาปูนอินเตอร์เชนจ์ และโครงการริชพาร์ค 3 @ เจ้าพระยา มูลค่าโครงการรวม 4,900 ล้านบาท ซึ่งตั้งอยู่บนทำเลที่มีศักยภาพติดแนวรถรถไฟฟ้า MRT สายสีม่วง เส้นบางใหญ่-เตาปูน ซึ่งเตรียมเปิดให้บริการอย่างเป็นทางการในวันที่ 12 สิงหาคม 2559 นี้
ทั้งนี้ บริษัทมั่นใจว่าจะช่วยผลักดันยอดขายในช่วงครึ่งหลังของปี 2559 เติบโตอย่างมีนัยสำคัญ เพราะสามารถตอบโจทย์ไลฟ์สไตล์ของคนรุ่นใหม่ได้อย่างลงตัว เนื่องจากติดแนวรถไฟฟ้า การคมนามคมขนส่งสะดวก อีกทั้งแนวโน้มอัตราดอกเบี้ยที่ทรงตัวอยู่ในระดับต่ำในปัจจุบัน 
 